BSBM รูด11% คาดนลท.ขายทำกำไร หลังหุ้นเป็นขาขึ้นมานาน-ฟากพื้นฐานยังแข็งแกร่ง!
BSBM รูด 11% คาดนลท.ขายทำกำไร หลังหุ้นเป็นขาขึ้นมานาน-ฟากพื้นฐานยังแข็งแกร่ง!
8 ม.ค. 2564

ผู้สื่อข่าวรายงานว่า  บริษัท บางสะพานบาร์มิล จำกัด (มหาชน) หรือ BSBM ณ เวลา 15.33 น. อยู่ที่ระดับ 0.91 บาท  ลบ 0.11 บาท หรือ 10.78% ด้วยมูลค่าการซื้อขาย 6.78 ล้านบาท คาดนักลงทุนขายทำกำไรหลังราคาหุ้นเป็นขาขึ้นมานานกว่า 8 เดือนโดยเทียบจากหุ้นยืนที่ระดับ 0.72 บาท เมื่อวันที่ 8 พ.ค.63 และทะยานขึ้นมายืนเหนือระดับ 1.00 บาท

ด้านผลการดำเนินงานงวด 9 เดือน ปี 2563 มีกำไรสุทธิ 65.30 ล้านบาท เพิ่มขึ้นจากช่วงเดียวกันของปีก่อนอยู่ที่ 45.05 ล้านบาท อย่างไรก็ตามคาดว่าผลงานปี 2563 จะเติบโตเด่น เพราะเมื่อเทียบกำไรงวด 9 เดือนปี 2563 ซึ่งสูงกว่ากำไรทั้งปี 2562 อยู่ที่ 48.55 ล้านบาท
